Drømmer du om dit helt eget slot, så har du muligheden for at købe et nu. Region Nordjylland sælger nemlig det fredede og historiske Visborggaard Slot, som siden 2011 har været anvendt som bosted for sindslidende. Det er Nybolig Erhverv Aalborg, der står for salget af slottet. - Vi er meget glade for at få overdraget denne meget specielle opgave for Region Nordjylland, og håber enten at fonde, virksomheder eller en velhavende privat person kunne blive kommende ejer af denne kulturperle, siger medejer af Nybolig Erhverv Aalborg, Steen Royberg i et opslag på Facebook. Med til det fredet slot er der en tilhørende fredet have.

Referat:
Region Nordjylland har sat Visborggaard Slot til salg.